SAGSÃ
Y SÃ N karem zʋrnalle, y sã n ges televiziõ wã bɩ y sã n kelg radio wã, y na mikame tɩ pida ne kibay sẽn gomd bi-be-tʋʋma, zab la terorismã yelle. Tags-y yãmb mengã zu-loees yelle. Tõe tɩ y nin-nongr bãag bɩ a kũum n sãam y sũur wʋsgo. Tõe tɩ y tags wa nin-sõng a Zoob sẽn da yeel tɩ ‘toog wʋm-a’ lame wã.—Zoob 10:15.
Sok-y y meng sogs-kãensã:
Biiblã leokda sogs-kãensã fãa.
“Bãmb na n yẽesa nintãmã fãa t’a ra le zĩnd bãmb ninẽ ye, la kũum ka na n le zĩnd ye, la sũ-sãoong bɩ yãbre walla toog kõn le zĩnd yɛs ye.”—Wilgri 21:4
“Wobs na n yikame n tĩims wa yãgse.”—Ezai 35:6
“Zoens nin na n pukame.”—Ezai 35:5
‘Sẽn be-b yaadã pʋsẽ na n wʋma bãmb koɛɛg n yi.’—Zã 5:28, 29
“Tẽnga ned baa a ye ka na n le yeel t’a ka laafɩ ye.”—Ezai 33:24
“Ki wʋsg na n zĩnda soolem pʋgẽ.”—Yɩɩl Sõamyã 72:16
Ra yɩ-y tao-tao n tags tɩ bõn-kãensã pa tõe n yɩ ye. Wẽnnaam kãabame t’a na n maana woto, la Biiblã wilgda a sẽn na n maan dẽ to-to.
La Biiblã pa wilgd rẽ bal ye. Biiblã tõe n sõng-y lame tɩ y sɩd paam sũ-noog masã meng y vɩɩmã pʋgẽ. Tags-y y yɩɩrã la y zu-loeesã yell bilfu. Tõe tɩ ligd kaalem, zak pʋgẽ zu-loeese, yĩns ka laafɩ, bɩ y nin-nongr kũum bee rẽ sʋka. Biiblã tõe n sõnga yãmb tɩ y tõog n mao ne rũndã-rũndã zu-loeesã, la a tõe n kõ-y-la belsgo, a sẽn na n leok sogsg wala bãmba wã:
Yãmb sẽn karemd seb-kãngã wã wilgdame tɩ y rat n bãnga Biiblã sẽn yet bũmb nins rẽ fãa wɛɛngẽ wã. Seb-kãngã na n sõng-y lame. Sull fãa tara sokr sẽn be seb-nengã tẽngre. Neb milyõ rãmb nonga a Zeova Kaset rãmb sẽn tũnugd ne sogsg la leoor n zãmsd Biiblã ne-bã, tɩ nafd-ba. D tagsdame tɩ yãmb me na n dɩɩ a nafa. Wẽnd na ning-y barka, y sẽn baood n na n bãng Biiblã sẽn sɩd yet bũmb ning tɩ be yamleoogã!
BIIBLÃ tara sɛb 66, tɩ kẽer yaa lɛta. B pʋɩ-b-la sags la verse rãmb sẽn na yɩl tɩ d tõog n yã zĩisã nana-nana. B sã n kõt Biiblã zĩig bɩ verse seb-kãngã pʋgẽ, b reng n wilgda sebrã bɩ lɛtrã yʋʋre, sõor ning sẽn pʋgdã yaa saka, yiib-n-soab sõorã yaa verse wã. Wala makre, “2 Tɩmote 3:16” rat n yeelame tɩ lɛtr a yiib-n-soab ning b sẽn taas a Tɩmote wã, sak a 3, verse 16.
Y na n bãnga y Biiblã sõma tao-tao, y sã n ges verse rãmb nins b sẽn ning seb-kãngã pʋgẽ wã. Sẽn paase, bõe yĩng tɩ y pa na n sɩng Biiblã kareng daar fãa masã tɛka? Y sã n karemd sags a tãab n tɩ ta a nu daar fãa, y tõe n karma Biiblã tõr yʋʋm-yɛng pʋgẽ.
mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn